Fodžos provincija

Fodžos provincija () – Italijos provincija Apulijoje.

Provincija taip pat vadinama Capitanata (Catapanata), nes priklausė Italijos katepanatui Bizantijos provincija). Provincijos sostinė yra Fodža.

Geografija 

Fodžos provincija dalinama į dvi dalis: sritis aplink Fodžą vadinama Tavoliere, o pentinas į batą panašiame Italijos pusiasalyje yra Garganas.

Tavoliere (nuo žodžio tavolo „stalas“) yra žemumos, svarbios žemės ūkiui (greipfrutai, alyvuogės, makaroniniai kviečiai, pomidorai). Ji vadinama Italijos aruodu dėl auginamų kviečių svarbos.

Garganas yra iš dalies kalnuotas, iš dalies miškingas pusiasalis. Miško augalai būdingi Centrinei Europai, tai vienintelė Italijos vieta, kur išliko senasis Juodasis miškas. Teigiama, kad Gargano miško pavadinimas (it. Foresta Umbra) kilo nuo šešėlio (it. ombra), nes tanki flora nepraleidžia saulės šviesos. Gargano pakrantėje daug paplūdimių, išvystytas turizmas. Šiaurėje yra du dideli druskingi ežerai Lesina ir Varano. Tai svarbu alyvuogių gamyboje.

Gyventojai 

Provincijos plotas 7190 km², čia gyvena 686 856 žmonės (2005 m.). Yra 61 savivaldybės, nes trys savivaldybės 2009 m. paliko provinciją ir dabar priklauso Barletos-Andrijos-Tranio provincijai. Jei neskaičiuotume atsiskyrusių savivaldybių, tai Fodžos provincijoje būtų 645236 gyventojai (2005 m.)

Svarbūs miestai:

 Fodža, sostinė ir operos kompozitoriaus Umberto Giordano gimtinė.
 San Severas, senoji sostinė ir komiksų autoriaus Andrea Pazienza gimtinė.
 San Džovanis Rotondo, Padre Pio gimtinė ir jam skirtos bažnyčios vieta.
 Manfredonija ir Viestė Apulijos archivyskupystės centrai
 Viestė, Matinata ir Peschičis svarbūs pajūrio kurortai
 Lučera, Frydricho II rezidencija XIII a. pradžioje. Viduramžiais tai buvo svarbiausias miestas provincijoje.

Kiti įdomūs objektai yra:
 Čerinjola, filologo Nicola Zingarelli gimtinė
 Toremadžiorė, Nicola Sacco gimtinė
 Troja turi X a. katedrą
 Margerita di Savoja, svarbus druskos gamybos centras (tai viena iš trijų savivaldybių, palikusių provinciją, kai atsirado Barletos-Andrijos-Tranio provincija 2009 m.)
 Čelė di San Vito ir Faeto yra du miestai, kur kalbama labai retu Franko-Provensalio dialektu nuo XIV a.

Italijos provincijos